ཡིག་ཐོག་ཏུ་གམ་སོགས་དྲི་བའི་དོན་ལ་འཇུག་པ་ལ།ཨ་མདོ་བའི་ངག་ཐོག་ཏུ་རྗེས་འཇུག་རང་འདྲ་དྲི་བའི་དོན་ལ་སྦྱོར་བ་སྟེ།དཔེར་ན།ཁྱོས་བཞག་ག་མ་བཞག།ཁ་སང་ཆུ་འཐུངས་ང་།འདབ་ཆགས་བསད་ལ་མ་བསད།དགེ་རྒན་ན་བསྟེན་ན།ལྗང་མྱུག་གླེབས་པ་མ་གླེབས།གཞན་གི་གྱིས་ཁོ་འདེམས་མ།དེ་ལྟར་བཤད་ན་དགའ་འ་མི་དགའ།བལྟ་འ་མི་བལྟ།འགན་དེ་འཁུར་ར།བློ་ཁེལ་ལ་མི་ཁེལ།འདི་འ་བསྟས་འ།ལྟ་བུས་མཚོན་ཏེ།ཚིག་མཐའ་ལ་དྲི་བའི་སྒྲ་སྦྱར་ཚེ་ཚིག་གི་མཐའ་མཐོ་བ་སྐད་རིགས་ཀུན་ལ་མཚུངས་པས་འདིར་ཡང་དེ་བཞིན་དུ་ཤེས་པར་བྱའོ།།